Diari Oficial de la Generalitat Valenciana


Sumari del DOGV 7474, del 26-02-2015 (2015/1725)

RESOLUCIÓ de 17 de febrer de 2015, del conseller d'Hisenda i Administració Pública, per la qual es nomena personal funcionari de carrera els qui han superat les proves selectives d'accés al subgrup A1, sector administració especial, enginyers/eres forestals, torn d'accés lliure i torn de promoció interna, convocatòries números 14/10 i 15/10.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7474

Data del DOGV
:   26-02-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/1725


Data del document
:   17-02-2015

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * funcionari

RESOLUCIÓ de 17 de febrer de 2015, del conseller d'Hisenda i Administració Pública, per la qual es nomena personal funcionari de carrera els qui han superat les proves selectives d'accés al subgrup A1, sector administració especial, enginyers/eres forestals, torn d'accés lliure i torn de promoció interna, convocatòries números 14/10 i 15/10. [2015/1725]  
Vistes les resolucions de 10 de desembre de 2014, de la Conselleria d'Hisenda i Administració Pública (DOCV 7428, 22.12.2014), per les quals es publiquen les relacions de persones que han superat les proves selectives d'accés al subgrup A1, sector administració especial, enginyers/eres forestals, torn d'accés lliure i torn de promoció interna, convocatòries 14/10 i 15/10, respectivament, corresponents a l'oferta d'ocupació pública de 2010 per al personal de l'Administració de la Generalitat.  
Una vegada comprovat que les persones esmentades han presentat la documentació acreditativa del compliment dels requisits exigits, segons el que disposen les resolucions mencionades, és procedent el seu nomenament com a personal funcionari de carrera, tal com s'establix en la base 12 de les convocatòries i en l'article 15.1 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
Per tant, i fent ús de la competència establida en l'article 9.1n de la dita llei, resolc:  
  
Primer. Nomenament  
Nomenar personal funcionari de carrera del subgrup A1, sector administració especial, del cos A1-17, superior tècnic d'enginyeria forestal de l'Administració de la Generalitat, Mario Romero Vivó, amb DNI ?.715.  
Nomenar personal funcionari de carrera del subgrup A1, sector administració especial, del cos A1-27-01, superior tècnic d'administració del medi ambient de l'Administració de la Generalitat, escala administració del medi ambient, María Josefa Modesto Alapont, amb DNI ?.679.  
  
Segon. Adquisició de la condició de personal funcionari de carrera  
Per a adquirir la condició de personal funcionari de carrera, les persones nomenades per mitjà de la present resolució hauran de prendre possessió del lloc de treball adjudicat, dins del termini establit, i amb el jurament o promesa previ a què es referix l'apartat c de l'article 58 de la Llei d'Ordenació i Gestió de la Funció Pública Valenciana.  
  
  
Tercer. Efectes administratius i econòmics  
Els efectes econòmics i administratius del present nomenament seran del dia 1 de març de 2015.  
Contra la present resolució, que posa fi a la via administrativa, les persones interessades podran interposar un dels recursos següents:  
  
a) El de reposició, amb caràcter potestatiu, davant del mateix òrgan que l'ha dictada, en el termini d'un mes.  
b) El contenciós administratiu, davant de la sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició abans al·ludit.  
En ambdós supòsits, els terminis respectius es comptaran a partir de l'endemà de la publicació de la present resolució en el Diari Oficial de la Comunitat Valenciana.  
  
València, 17 de febrer de 2015.- El conseller d'Hisenda i Administració Pública: Juan Carlos Moragues Ferrer.